**ΟΡΟΙ ΔΙΑΓΩΝΙΣΜΟΥ**

**Α. ΑΝΤΙΚΕΙΜΕΝΟ**

Από 25 Ιουνίου 2015 έως και 29 Ιουλίου 2015 μπορείτε να λάβετε μέρος στην προωθητική ενέργεια που πραγματοποιείται στις Θερινές & Comfort αίθουσες των κινηματογράφων Village Cinemas για να διεκδικήσετε κάθε εβδομάδα μια από τις πέντε (5) επταήμερες κρουαζιέρες «Ειδυλλιακό Αιγαίο» για 2 άτομα, προσφορά της Celestyal Cruises.

**Β. ΔΙΑΔΙΚΑΣΙΑ**

1. Συμπληρώστε σωστά τα απαιτούμενα στοιχεία στο πίσω μέρος του κουπονιού που θα σας δοθεί από τα ταμεία των Village Cinemas για κάθε αγορά εισιτηρίου για τις Θερινές & Comfort Αίθουσες (στα Village Cinemas στο Εμπορικό κέντρο «VILLAGE SHOPPING & MORE…» στον Αγ.Ι.Ρέντη και στο Εμπορικό κέντρο «MEDITERRANEAN COSMOS» στη Θεσσαλονίκη) και ρίξτε το στην ειδική κάλπη για να συμμετάσχετε στις κληρώσεις, που θα πραγματοποιούνται μία φορά την εβδομάδα στα γραφεία της Village Roadshow Operations Hellas AE στην Παιανία, ενώπιον επιτροπής που θα ορίσει η Διοίκηση της εταιρίας.

2. Οι κληρώσεις που θα πραγματοποιηθούν συνολικά θα είναι (5) πέντε. Από τις κληρώσεις θα προκύψουν τα ονόματα πέντε (5) νικητών, και πέντε (5) αναπληρωματικών, ένας (1) ανά εβδομάδα και ανά κλήρωση.

3. **Οι 5 εβδομάδες διαγωνισμού:**

1η εβδομάδα: 25 Ιουνίου - 01 Ιουλίου

2η εβδομάδα: 02 Ιουλίου – 08 Ιουλίου

3η εβδομάδα: 09 Ιουλίου – 15 Ιουλίου

4η εβδομάδα: 16 Ιουλίου – 22 Ιουλίου

5η εβδομάδα: 23 Ιουλίου – 29 Ιουλίου

**Οι 5 κληρώσεις για τα πέντε (5) δώρα:**

1η εβδομάδα διαγωνισμού: κλήρωση 07 Ιουλίου

2η εβδομάδα διαγωνισμού: κλήρωση 14 Ιουλίου

3η εβδομάδα διαγωνισμού: κλήρωση 21 Ιουλίου

4η εβδομάδα διαγωνισμού: κλήρωση 28 Ιουλίου

5η εβδομάδα διαγωνισμού: κλήρωση 04 Αυγούστου

3. Οι νικητές της κλήρωσης θα ειδοποιηθούν τηλεφωνικά ή μέσω sms στο τηλέφωνο που έχουν δηλώσει και πρέπει, εντός δέκα (10) ημερών από την ημερομηνία της κλήρωσης, να επικοινωνήσουν με την εταιρία στο τηλέφωνο 210 2704800 (με αστική χρέωση), για να δηλώσουν ότι αποδέχονται το δώρο τους και να λάβουν περαιτέρω οδηγίες για την απόλαυση του δώρου τους. Εάν κάποιος νικητής δεν αποδεχτεί το δώρο του ή παρά τα ανωτέρω δεν καταστεί δυνατή η επικοινωνία μαζί του, χάνει το δικαίωμα σε αυτό και τη θέση του θα λάβει κάποιος από τους αναπληρωματικούς, κατά τη σειρά της κλήρωσής τους.

4. To δώρο έκαστης κλήρωσης αφορά μία επταήμερη (7-ήμερη) κρουαζιέρα με προορισμούς Μύκονο, Κουσάντασι, Σάμο, Μήλο, Σύρο, Τσεσμέ, Κω, Ίο, Σαντορίνη και με ημερομηνία αναχώρησης από 3 Ιουλίου 2015 έως και 28 Αυγούστου 2015. Στην κρουαζιέρα περιλαμβάνεται διαμονή στο κρουαζιερόπλοιο, πλήρης διατροφή, ειδικό πακέτο ποτών, προγράμματα διασκέδασης στο κρουαζιερόπλοιο, λιμενικά και λοιπά έξοδα. Δεν περιλαμβάνονται μεταφορές από και προς το κρουαζιερόπλοιο, χερσαίες εκδρομές και άλλες χρεώσιμες υπηρεσίες. Για να εξασφαλίσει την κράτησή του, ο νικητής θα πρέπει να επικοινωνήσει εγκαίρως στα στοιχεία επικοινωνίας: 210 4583499 και σε κάθε περίπτωση 10 μέρες πριν την αναχώρηση. Η ημερομηνία κράτησης καθώς και η καμπίνα του νικητή καθορίζεται βάσει διαθεσιμότητας. Η συμμετοχή του νικητή στην κρουαζιέρα υπόκεινται στους όρους ταξιδίου της Celestyal Cruises καθώς και στους «Γενικούς Όρους και Προϋποθέσεις Μεταφοράς Επιβατών και Αποσκευών» του μεταφορέα. Όλοι οι ως άνω όροι είναι διαθέσιμοι σε ηλεκτρονική μορφή στην ιστοσελίδα [www.celestyalcruises.com](http://www.celestyalcruises.com) και σε έντυπη μορφή κατόπιν αιτήσεως προς τη Celestyal Cruises.

5. Οι ημερομηνίες που πραγματοποιούνται οι κρουαζιέρες είναι οι κάτωθι και ισχύουν για το 2015 κατόπιν διαθεσιμότητας. Σε περίπτωση που κάποιος από τους νικητές δε μπορέσει να ταξιδέψει μέχρι και τις 28/08/2015, θα μπορεί να ταξιδέψει στο ίδιο δρομολόγιο το 2016.

03, 10, 17, 24, 31 Ιουλίου 2015

07, 14, 21, 28 Αυγούστου 2015

**Γ. ΟΡΟΙ ΣΥΜΜΕΤΟΧΗΣ**

1. Με κάθε αγορά εισιτηρίου για τις Θερινές ή Comfort αίθουσες (στο Εμπορικό κέντρο «VILLAGE SHOPPING & MORE…» στον Αγ.Ι.Ρέντη και στο Εμπορικό κέντρο «MEDITERRANEAN COSMOS» στη Θεσσαλονίκη) των Village Cinemas, διανέμεται από τα ταμεία τους ένα κουπόνι συμμετοχής για τον διαγωνισμό, στο οποίο συμπληρώνετε τα στοιχεία σας και ρίχνετε στην ειδική κάλπη που βρίσκεται στις Θερινές ή Comfort αίθουσες.

2. Στην κλήρωση συμμετέχουν όσοι έχουν συμπληρώσει το 18ο έτος ηλικίας και μόνο τα κουπόνια που έχουν πλήρως και ευκρινώς συμπληρωθεί, ώστε να είναι δυνατή η εξακρίβωση της ταυτότητας του νικητή και η επικοινωνία μαζί του.

3. Η συμμετοχή στον διαγωνισμό προϋποθέτει αγορά εισιτηρίου από τα ταμεία των Village Cinemas για τις Θερινές & Comfort Αίθουσες (Ρέντη & Θεσσαλονίκη) από 25 Ιουνίου 2015 έως και 29 Ιουλίου 2015.

4. Στο διαγωνισμό οι συμμετέχοντες μπορούν να πάρουν μέρος πολλαπλές φορές, σύμφωνα και με τον αριθμό εισιτηρίων που έχουν αγοράσει κατά τη διάρκεια διεξαγωγής του διαγωνισμού.

5. Από την κλήρωση και από τους νικητές εξαιρούνται οι εργαζόμενοι των εταιρειών Village Cinemas και Celestyal Cruises, καθώς και οι συγγενείς τους α’ βαθμού.

6. Ο κάθε συμμετέχων φέρει την ευθύνη της ακρίβειας των στοιχείων τα οποία δηλώνει με τη συμπλήρωση του κουπονιού, με το οποίο συμμετέχει στην κλήρωση.

7. Τα ονόματα των νικητών θα ανακοινώνονται στις επίσημες σελίδες των εταιριών Village & Celestyal Cruises στο Facebook, όπως και στην ιστοσελίδα [www.villagecinemas.gr](http://www.villagecinemas.gr) .

8. Τo δώρο είναι ορισμένα και συγκεκριμένο, δεν μεταβιβάζονται και δεν ανταλλάσσεται σε καμία περίπτωση με άλλο δώρο ή οποιαδήποτε άλλη παροχή, χρηματική ή μη.

9. Το δώρο της κλήρωσης συνιστούν ατελή για την εταιρία ενοχή. Η εταιρία διατηρεί το δικαίωμα να παρατείνει ή να ματαιώσει, άνευ ιδίας ζημίας, την κλήρωση, χωρίς να γεννάται εκ του γεγονότος αυτού, οιαδήποτε αξίωση οποιουδήποτε συμμετέχοντος στην κλήρωση ή τρίτου κατ’ αυτής.

10. Η εταιρία δεν ευθύνεται για οποιαδήποτε ζημία ή οποιοδήποτε ζήτημα ήθελε τυχόν προκύψει με τη συνεργαζόμενη για την παροχή του δώρου επιχείρηση και την παροχή των δώρων καθαυτή.

11. Η συμμετοχή στην κλήρωση σημαίνει την ανεπιφύλακτη αποδοχή όλων των όρων του παρόντος.

12. Η εταιρία διατηρεί δικαίωμα όπως μονομερώς τροποποιήσει οποτεδήποτε τους όρους του διαγωνισμού, οπότε η τροποποίηση θα ισχύει με τη δημοσίευσή της στο website (www.villagecinemas.gr) της εταιρίας.

**Δ. Αρχείο Προσωπικών Δεδομένων (Ν. 2472/97)**

1. Τα προσωπικά δεδομένα των συμμετεχόντων, θα συλλέγει, θα διατηρεί σε αρχείο και θα επεξεργάζεται η εταιρεία. Επίσης, η εταιρεία θα γνωστοποιήσει στην πάροχο της κρουαζιέρας τα προσωπικά στοιχεία του νικητή για την πιστοποίηση της ταυτότητάς του κατά την παραλαβή του δώρου.

2. Σκοπός της συλλογής, διατήρησης και επεξεργασίας των προσωπικών δεδομένων από την εταιρία είναι η υποστήριξη, προώθηση και εκτέλεση των υπηρεσιών που παρέχονται στο πλαίσιο του παρόντος διαγωνισμού.

3.Σε οποιαδήποτε χρονική στιγμή ο κάθε συμμετέχων διατηρείτο δικαίωμα πρόσβασης στα προσωπικά δεδομένα του και ενημέρωσης, ή και αντίρρησης στην περαιτέρω επεξεργασία των στοιχείων του βάσει του άρθρου 13 του Ν. 2472/97 για την προστασία προσωπικών δεδομένων, κατόπιν γραπτού αιτήματος του που θα απευθύνει στην εταιρία ή  κατόπιν τηλεφωνικής επικοινωνίας στο 2102704800.